Επιδράσεις διαφορετικών διαστάσεων του κλίματος κινήτρων σε γνωστικές και συμπεριφορικές μεταβλητές: Εμπειρική μελέτη στο μάθημα φυσικής αγωγής στην Πρωτοβάθμια Εκπαίδευση:
Creators: name: Αυγερινού, Ειρήνη Γεωργίου
Publisher: name: Aristotle University of Thessaloniki
Year: 2010
Subjects: Κλίμα κινήτρων
Εσωτερικά κίνητρα
Φυσική αγωγή
Motivational climate
Intrinsic motivation
Physical education

description: Σκοπός της παρούσας έρευνας ήταν η εφαρμογή του μοντέλου 2Χ2 των κινήτρων των Εlliot και ΜcGregor (2001) στο μάθημα φυσικής αγωγής στην πρωτοβάθμια εκπαίδευση. Έγινε σύντομη παρέμβαση για το χειρισμό του κλίματος κινήτρων και εξετάστηκε η επίδραση των τεσσάρων διαφορετικών μορφών κλίματος κινήτρων σε γνωστικές και συμπεριφορικές μεταβλητές (κίνητρα, βασικές ψυχολογικές ανάγκες, ευχαρίστηση, ανία και πρόθεση για συμμετοχή σε διάφορες δραστηριότητες). Στην έρευνα συμμετείχαν 315 μαθητές και μαθήτριες ηλικίας 11-12 ετών των δύο τελευταίων τάξεων (Ε΄ και ΣΤ΄) Δημοτικών σχολείων της Πρωτοβάθμιας Εκπαίδευσης. Για την εξέταση των υποθέσεων εφαρμόστηκε ανάλυση διακύμανσης. Τα αποτελέσματα της έρευνας έδειξαν ότι οι μαθητές στην προσανατολισμένη στη μάθηση ομάδα είχαν περισσότερη αυτονομία σε σχέση με την ομάδα που ήταν προσανατολισμένη στην αποφυγή της μάθησης και την ομάδα αποφυγής στην επίδοση. Επίσης οι μαθητές στην προσανατολισμένη στη μάθηση ομάδα εμφάνισαν υψηλότερα εσωτερικά κίνητρα και ευχαρίστηση από την ομάδα με προσανατολισμό στην επίδοση. Η ομάδα με προσανατολισμό στη μάθηση και η ομάδα με προσανατολισμό στην επίδοση εμφάνισαν υψηλότερες τιμές στη μεταβλητή της πρόθεσης από την ομάδα που ήταν προσανατολισμένη στην αποφυγή της μάθησης. Από τα αποτελέσματα της έρευνας αναδεικνύονται οι δυσκολίες στον επηρεασμό της συμπεριφοράς των παιδιών μέσα από μια σύντομη παρέμβαση. Συμπερασματικά, προκύπτει ότι οι καθηγητές χρειάζεται να ενισχύουν στο μάθημά τους το στόχο προσέγγισης στη μάθηση ενισχύοντας τα εσωτερικά κίνητρα, την αντιλαμβανόμενη ικανότητα, τη συνεργασία και την αυτονομία και να προωθούν το ομαδικό πνεύμα, ώστε να αναδεικνύεται η προσωπική βελτίωση και όχι η σύγκριση των επιδόσεων στο μάθημα φυσικής αγωγής.
description: The purpose of the present study was to apply the 2X2 motivation model of Elliot and McGregor (2001) in physical education classes in primary education. It was a sort intervention for the manipulation of motivational climate. The effect of four different types of motivational climate on cognitive and behavioral variables (motivation, basic psychological needs, boredom, enjoyment, intention to participate in various activities) was evaluated. A sample of 315 students aged 11-12, of the last two classes of primary school participated in the present study. Τhe results showed that students in the mastery approach group had more autonomy than the performance avoidance and mastery avoidance group and had higher intrinsic motivation and enjoyment than the performance approach group. Τhe mastery approach group and the performance approach group had higher values in the variable of intention than the mastery avoidance group. The results highlight the difficulties in influencing the behavior of children in a short intervention. In conclusion it appears that teachers need to reinforce in their lesson, mastery approach goal, enhancing internal motivation, perceived competence, relatedness, autonomy and promoting team spirit, to reflect the personal improvement rather than comparing the performance in physical education classes.